Startuplifers

Startuplifers on vuonna 2011 perustettu voittoa tavoittelematon organisaatio, joka tarjoaa työmahdollisuuksia pohjoismaisille opiskelijoille ja korkeakoulusta valmistuneille Piilaakson startup-yrityksissä. Toiminnan tarkoituksena on auttaa nuoria keräämään kansainvälistä työkokemusta ja kasvattaa suomalaista yrittäjyyttä.

Organisaation kautta tarjottuja työpaikkoja voi hakea Suomen ja Ruotsin yliopistoissa opiskelevat tai niistä valmistuneet henkilöt. Kriteerit täyttävät työnhakijat saavat sekä rekrytoijan että ohjelman käyneiltä alumneilta apua CV:n, hakemuksen ja LinkedIn-profiilin kehittämisessä sekä haastatteluihin valmistautumisessa. Kaikki työtarjouksen hyväksyneet saavat Startuplifersin kustantaman J1-viisumin sekä lentoliput San Franciscoon.

Startuplifersilla on yli 60 yhteistyöyritystä, joista valtaosa ovat tunnettujen startup-kiihdyttämöiden Y-combinatorin, SkyDeckin ja StartX:n alumneja. Tunnetuimpia näistä ovat Stripe, Coinbase, Webflow ja Leap Motion.

 Historia 
Startuplifers-ohjelma sai alkunsa Aalto-yliopiston opiskelijoiden toimesta vuonna 2011. Se toimi aluksi Aalto-yliopiston yrittäjyysekosysteemin osana nimellä Startup Life ja sen perustajiin kuuluvat muun muassa kirjailija Linda Liukas ja startup-yrittäjä Kristo Ovaska. Ohjelman alkuperäisenä ideana nähdään toimineen matka San Franciscoon, missä opiskelijat ymmärsivät suomalaisten opiskelijoiden lähettämisen Piilaakson startup-yrityksiin olevan toimiva tapa parantaa yrittäjyyttä Suomessa. 

Vuonna 2015 organisaatio vaihtoi nimensä Startuplifersiksi ja vuonna 2018 toiminta siirtyi Aalto-yliopistolta oman yhdistyksen alle. Aalto-yliopisto on edelleen ohjelman merkittävä rahoittaja.

 Alumnit 
Ohjelmalla on tällä hetkellä yli 200 alumnia, joista merkittävä osa työskentelee startup-yrityksien johtotehtävissä tai ovat perustaneet omia yrityksiä.

 Esimerkkejä alumneista 

NimiPositioYritys Barbara RebolledoDesign Director  Fjord (Accenture) Iiro IsotaloDirector of Product Management Quest Analytics Ilari NiitamoApp Developer & Apple Design Award Winner YATATOY Jori LalloCo-founder Linear app Juha-Matti SantalaDeveloper Futurice Juhana Kangaspunta Software Engineer  Google Brain Robotics Juuso HaavistoResearcher University of Oulu Karri KurunmäkiCo-founder HoxHunt Katariina HelaniemiBook author & Director of Operations Fifty Years Lauri AndlerFounder Wolt Lauri HynynenEntrepreneur & Product Lead Matchmade

NimiPositioYritys Michelle VandyDesign Director Curology Mikko HagelbergDirector, Consumer Purchasing Swappie Nelli LähteenmäkiFounder YOU-app Nils PaajanenCOO Singa Olli GunstCMO Blok Oona YlänköCEO Hive Helsinki Pauliina AlanenCommunications & Marketing Lead Silo.AI Riku LindholmFounder Meru Health Satu PeltolaDesign Lead Relex Tommi LaineFounder Valohai Tuuti PiippoBook author & Editor -

 Yhteiskunnallinen merkitys 
Startuplifers ohjelmalle myönnettiin yhteinen valtion kärkihankerahoitus Aalton-yliopiston yrittäjyysyhteistö Aaltoes:n kanssa. Rahoitus on 2,5-vuotinen ja sen myöntävä taho on Opetus- ja kulttuuriministeriö.

 Lähteet 
 Kolmannen vuoden opiskelija päätyi vetämään aalto yliopiston johdon kanssa valtakunnallista yrittäjähanketta - asioita tapahtuu kun kunnianhimoisille opiskelijoille antaa vastuuta
 OKM - Rahoitettavien lista
 Suomalaiset opiskelijat monta vuotta ikätovereitaan edellä
 Startup Life suoltaa osaajia Piilaaksoon
 Suomalaisnuori Piilaaksosta: Näpit irti maksuttomasta koulutuksesta
 Töissä startuplissa - Neljä Startup Life -harjoittelijaa bloggaa Talouselämälle

Luokka:Yrittäjyys
Luokka:Aalto-yliopisto